Эксперты мяркуюць, што імпарт нафты з іншых краінаў эканамічна неапраўданы. Тым не менш, нягледзечы на адсутнасць прыбытку, альтэрнатыўнымі пастаўкамі Мінск здолеў дамагчыся больш выгадных умоў у сваіх нафтавых здзелках з Масквой. Такую думку выказваў віцэ-прэм’ер Уладзімір Сямашка. Але цяперашні кантэкст беларуска-расійскай спрэчкі з 2011 года істотна змяніўся, і Беларусь стала значна больш эканамічна слабой, у той час як Расія працягвае пашыраць свой уплыў у рэгіёне і свеце. Ці можа Мінск супрацьстаяць ціску Крамля ў гэтай новай рэальнасці?